stanford-oval/wikipedia huggingface dataset:
อัจฉรา ทองเทพ
ผลงาน > ภาพยนตร์

2557 -  ขรัวโต อมตะเถระกรุงรัตนโกสินทร์
รางวัล

รองอันดับ 1 มิสทีนไทยแลนด์ ปี 1992
ลี่ จ้านชู

| ลี่ จ้านชู |
| --- | --- |
栗战书
ลี่ จ้านชู ใน พ.ศ. 2565

ประธานคณะกรรมาธิการสามัญประจำสภาประชาชนแห่งชาติ คนที่ 10
ดำรงตำแหน่ง 17 มีนาคม พ.ศ. 2561 – 10 มีนาคม พ.ศ. 2566 (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช )
รอง: หวัง เฉิน
ผู้นำ: สี จิ้นผิง
ก่อนหน้า: จาง เต๋อเจียง
ถัดไป: จ้าว เล่อจี้
ผู้อำนวยการสำนักงานกลางพรรคคอมมิวนิสต์จีน
ดำรงตำแหน่ง 31 สิงหาคม พ.ศ. 2555 – 15 พฤศจิกายน พ.ศ. 2560 (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช )
รอง: ติง เซวียเสียง เฉิน ชื่อจฺวี้ เมิ่ง เสียงเฟิง
เลขาธิการใหญ่: สี จิ้นผิง
ก่อนหน้า: ลิ่ง จี้-ฮฺว่า
ถัดไป: ติง เซวียเสียง
เลขาธิการคณะกรรมาธิการพรรคคอมมิวนิสต์จีน ประจำมณฑลกุ้ยโจว
ดำรงตำแหน่ง 8 สิงหาคม พ.ศ. 2553 – 18 กรกฎาคม พ.ศ. 2555 (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช )
ผู้ว่าการ: จ้าว เค่อจื้อ
ก่อนหน้า: ฉือ จง-ยฺเหวียน
ถัดไป: จ้าว เค่อจื้อ
ผู้ว่าการมณฑลเฮย์หลงเจียง
ดำรงตำแหน่ง 27 มกราคม พ.ศ. 2551 – 27 สิงหาคม พ.ศ. 2553 (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช )
ก่อนหน้า: จาง จั๋วจี่
ถัดไป: หวัง เซี่ยนขุย
 
ข้อมูลส่วนบุคคล
เกิด: 30 สิงหาคม พ.ศ. 2493 (74 ปี)  ผิงชาน มณฑลเหอเป่ย์ ประเทศจีน
พรรคการเมือง:  พรรคคอมมิวนิสต์จีน (2518–ปัจจุบัน)
คู่สมรส: หวัง จินเฟิ่ง
บุตร: ลี่ เฉียนซิน   ลี่ ตัวสี
บุพการี: ลี่ เจิ้งซิว (บิดา)
ศิษย์เก่า: มหาวิทยาลัยครูเหอเป่ย์, สถาบันเทคโนโลยีฮาร์บิน

ลี่ จ้านชู (จีนตัวย่อ: 栗战书; จีนตัวเต็ม: 栗戰書; พินอิน: Lì Zhànshū; เกิด 30 สิงหาคม พ.ศ. 2493) เป็นนักการเมืองชาวจีน เคยดำรงตำแหน่งประธานคณะกรรมาธิการสามัญประจำสภาประชาชนแห่งชาติระหว่างปี พ.ศ. 2561–2566 และสมาชิกลำดับที่ 3ของคณะกรรมาธิการสามัญประจำกรมการเมืองพรรคคอมมิวนิสต์จีน ซึ่งเป็นองค์กรที่มีอำนาจตัดสินใจสูงสุดของจีนระหว่างปี พ.ศ. 2560–2565
ลี่เริ่มต้นอาชีพทางการเมืองในพื้นที่ชนบทของมณฑลเหอเป่ย์ซึ่งเป็นบ้านเกิดของเขา โดยก้าวขึ้นสู่ตำแหน่งเลขาธิการพรรคประจำเมืองซีอาน ผู้ว่าการมณฑลเฮย์หลงเจียง และเลขาธิการพรรคประจำมณฑลกุ้ยโจว ในปี พ.ศ. 2555 เขาได้ดำรงตำแหน่งผู้อำนวยการสำนักงานทั่วไปพรรคคอมมิวนิสต์จีน หลังจากการประชุมสมัชชาพรรคครั้งที่ 18 ลี่ก็ได้กลายเป็นหนึ่งในที่ปรึกษาระดับสูงของเลขาธิการใหญ่ สี จิ้นผิง เขาได้รับการยกย่องจากสื่อว่าเป็นสมาชิกอาวุโสของ "กลุ่มสีจิ้นผิง" ซึ่งเป็นหนึ่งในกลุ่มการเมืองหลักในพรรคคอมมิวนิสต์จีน
ช่วงแรก

ลี่เกิดเมื่อวันที่ 30 สิงหาคม พ.ศ. 2493 ในอำเภอผิงชาน มณฑลเหอเป่ย์ เขาเข้าเป็นสมาชิกพรรคคอมมิวนิสต์จีนในปี พ.ศ. 2518 เขาเริ่มต้นอาชีพด้วยการเป็นเจ้าหน้าที่ในนครฉือเจียจวง ซึ่งเป็นเมืองหลวงของมณฑลบ้านเกิดของเขา โดยทำงานเป็นพนักงานให้กับสำนักงานการค้าฉือเจียจวงและคณะกรรมาธิการพรรคประจำนครฉือเจียจวง ในปี พ.ศ. 2523 ลี่เข้าเรียนเรียนภาคกลางคืนที่มหาวิทยาลัยครูเหอเป่ย์ (河北师范大学) หลังจากสำเร็จการศึกษา เขาได้รับการเลื่อนตำแหน่งเป็นเลขาธิการพรรคประจำอำเภออู๋จี๋ (ในเวลาเดียวกัน เลขาธิการพรรคประจำอำเภอเจิ้งติงที่อยู่ใกล้เคียงคือ สี จิ้นผิง เลขาธิการพรรคคอมมิวนิสต์จีนคนปัจจุบัน)
ในทศวรรษถัดมา ลี่รับตำแหน่งอาวุโสอย่างต่อเนื่องในมณฑลเหอเป่ย์ เช่น รองหัวหน้าพรรคและผู้ว่าการนครฉือเจียจวง (ไม่เทียบเท่ากับนายกเทศมนตรี) หัวหน้าองค์การสันนิบาตเยาวชนคอมมิวนิสต์ประจำจังหวัด ผู้ว่าการจังหวัดเฉิงเต๋อ สมาชิกและเลขาธิการคณะกรรมาธิการพรรคประจำมณฑลเหอเป่ย์
ผู้นำระดับภูมิภาค

ในปี พ.ศ. 2541 ลี่ถูกย้ายไปที่มณฑลฉ่านซีเพื่อทำหน้าที่ในสภาผู้นำพรรคและเป็นหัวหน้าแผนกองค์กรประจำมณฑล ลี่กลายเป็นเลขาธิการพรรคประจำซีอานตั้งแต่เดือนมกราคม พ.ศ. 2545 ในเดือนพฤษภาคม เขาได้เข้ารับตำแหน่งรองหัวหน้าพรรคประจำมณฑลฉ่านซีไปพร้อม ๆ กัน ในระหว่างดำรงตำแหน่งในซีอาน เป็นที่รู้กันว่าลี่ได้ตั้งเป้าหมายให้ซีอานกลายเป็น "เมืองที่ดีที่สุดในเขตแดนตะวันตก"
ในเดือนธันวาคม พ.ศ. 2546 ลี่ได้ดำรงตำแหน่งรองเลขาธิการพรรคประจำมณฑลเฮย์หลงเจียง และรับตำแหน่งรองผู้ว่าการมณฑลในอีกหนึ่งปีต่อมา ในขณะนั้น ผู้สังเกตการณ์ภายนอกจัดลี่เป็นสมาชิกของกลุ่มถวนไพ่ (团派) หมายถึง เจ้าหน้าที่ที่มีพื้นฐานมาจากสันนิบาตเยาวชนคอมมิวนิสต์ เมื่อวันที่ 25 ธันวาคม พ.ศ. 2550 ผู้ว่าการรัฐจาง จั๋วจี่ ลาออก และลี่ได้เข้ารับตำแหน่งรักษาการผู้ว่าการมณฑลแทน ตามที่ได้รับการยืนยันในเดือนมกราคม พ.ศ. 2551 ในเดือนสิงหาคม พ.ศ. 2553 ลี่ได้ดำรงตำแหน่งเลขาธิการพรรคประจำมณฑลกุ้ยโจว โดยรับบทบาทแรกในสำนักงานระดับสูงของมณฑล ในเวลานั้น ลี่ยังไม่ได้เป็นสมาชิกเต็มตัวของคณะกรรมาธิการกลาง ถือว่าหายากมากสำหรับคนที่จะดำรงตำแหน่งหัวหน้าพรรคประจำมณฑลโดยไม่มีที่นั่งในคณะกรรมาธิการกลาง
สำนักงานทั่วไป

ในเดือนกรกฎาคม พ.ศ. 2555 ลี่ถูกย้ายไปปักกิ่งเพื่อดำรงตำแหน่งรองผู้อำนวยการสำนักงานทั่วไปพรรคคอมมิวนิสต์จีน และได้รับการดูแลเป็นอย่างดีให้เข้ามาแทนที่ลิ่ง จี้-ฮฺว่า จนได้เข้ารับตำแหน่งเป็นผู้อำนวยการสำนักงานทั่วไปในอีกสองเดือนต่อมา  สามเดือนต่อมา ลี่ยังได้รับการแต่งตั้งให้เป็นเลขาธิการคณะกรรมาธิการงานองค์กรซึ่งขึ้นตรงต่อคณะกรรมาธิการกลาง (中直工委书记) ลี่ได้รับการยกย่องว่าเป็น "ดาวรุ่ง" โดยได้รับเลือกเข้าสู่กรมการเมืองของพรรคคอมมิวนิสต์จีนในการประชุมสมัชชาใหญ่พรรคครั้งที่ 18 ซึ่งจัดขึ้นในเดือนพฤศจิกายน พ.ศ. 2555 ซึ่งถือเป็นเรื่องปกติสำหรับผู้อำนวยการสำนักงานทั่วไป (เช่น ลิ่ง จี้-ฮฺว่า ไม่ได้เป็นสมาชิกกรมการเมือง) ส่งสัญญาณว่าลี่จะมีอิทธิพลสำคัญภายใต้การบริหารของสี จิ้นผิง  นอกจากนี้ ตามธรรมเนียมของหัวหน้าสำนักงานทั่วไป ลี่ยังได้รับการเสนอชื่อให้เป็นเลขาธิการของสำนักเลขาธิการกลางอีกด้วย ในปี พ.ศ. 2556 ลี่ยังได้รับแต่งตั้งให้เป็นผู้อำนวยการสำนักงานทั่วไปของคณะกรรมาธิการความมั่นคงแห่งชาติที่จัดตั้งขึ้นใหม่
หลี่มีบทบาทสำคัญในการอำนวยความสะดวกในความสัมพันธ์อันแน่นแฟ้นระหว่างจีนและรัสเซีย และเป็นผู้อำนวยการสำนักงานทั่วไปคนแรกในจีนหลังยุคเหมาที่มีบทบาทอย่างแข็งขันในกิจการต่างประเทศ ตัวอย่างเช่น ในปี พ.ศ. 2558 ลี่ถูกส่งไปเป็น "ทูตพิเศษ" ของสี จิ้นผิง เพื่อไปพบกับวลาดิมีร์ ปูตินที่มอสโก เป็นที่รู้กันว่าลี่เคยร่วมกับสีในการประชุมต่าง ๆ ของผู้นำกับแขกต่างชาติ รวมถึงการเยือนสหรัฐฯ ของสีเมื่อปี พ.ศ. 2558
ลี่ซึ่งถูกมองว่าเป็นหนึ่งในสมาชิกที่มีอิทธิพลมากที่สุดในวงในของสี จิ้นผิง ถูกมองว่าเป็น "ม้ามืด" ผู้สมัครชิงคณะกรรมาธิการประจำกรมการเมืองชุดที่ 19 ซึ่งเป็นองค์กรที่มีอำนาจตัดสินใจสูงสุดของจีนที่เข้ารับตำแหน่งในปี พ.ศ. 2560
ลี่เป็นสมาชิกสำรองของคณะกรรมาธิการกลางพรรคคอมมิวนิสต์จีนชุดที่ 16 และ 17 และเป็นสมาชิกเต็มตัวของคณะกรรมาธิการกลางพรรคชุดที่ 18
คณะกรรมาธิการกรมการเมือง

ลี่ได้รับเลือกให้เป็นสมาชิกของคณะกรรมาธิการประจำกรมการเมือง ชุดที่ 19 ซึ่งเป็นองค์กรที่มีอำนาจตัดสินสูงสุดของจีน ในการประชุมเต็มคณะครั้งที่ 1 ของคณะกรรมาธิการกลางพรรคคอมมิวนิสต์จีน ชุดที่ 19 เมื่อวันที่ 25 ตุลาคม พ.ศ. 2560
ในวันที่ 17 มีนาคม พ.ศ. 2561 ลี่ได้รับเลือกให้เป็นประธานคณะกรรมาธิการประจำสภาประชาชนแห่งชาติ
ในวันที่ 8 กันยายน พ.ศ. 2561 ลี่เป็นตัวแทนพิเศษของสี จิ้นผิง ในการเยือนเกาหลีเหนือเพื่อเข้าร่วมในงานเฉลิมฉลองครบรอบ 70 ปีการสถาปนาสาธารณรัฐประชาธิปไตยประชาชนเกาหลี
ในการทำงานของเขา ลี่อ้างว่าตนปฏิบัติตามหลักการ "สามประการ" คือ "ไม่ยุ่งกับคนอื่น ไม่เล่นเกม ไม่ขี้เกียจกับงาน"
ในเดือนพฤศจิกายน พ.ศ. 2563 หลังจากการขับสมาชิกสภานิติบัญญัติเพื่อประชาธิปไตย 4 คนในสภานิติบัญญติฮ่องกง ลี่ออกมาปกป้องการไล่ออก โดยให้เหตุผลว่าการตัดสินใจดังกล่าวมีทั้ง "จำเป็น" และ "เหมาะสม"
ในเดือนกันยายน พ.ศ. 2565 ในระหว่างการพบปะกับบุคคลระดับสูงของรัสเซีย ลี่ให้คำมั่นว่าจีนจะ "เข้าใจและสนับสนุนรัสเซียอย่างเต็มที่" ในประเด็นการรุกรานยูเครนของรัสเซียในปี พ.ศ. 2565  เขากล่าวว่า "เมื่อพิจารณาจากสถานการณ์ดังกล่าว รัสเซียได้ดำเนินมาตรการที่จำเป็น จีนเข้าใจ และเรากำลังประสานงานในด้านต่าง ๆ"  เขากล่าวโทษสหรัฐฯ และเนโท โดยตรงว่า "เนโท ขยายกิจการถึงหน้าประตูรัสเซียโดยตรง คุกคามความมั่นคงของชาติและชีวิตของพลเมืองรัสเซีย" หนังสือพิมพ์เดอะวอลล์สตรีทเจอร์นัล (The Wall Street Journal) รายงานเมื่อวันที่ 19 มีนาคม พ.ศ. 2566 โดยอ้างแหล่งข่าวว่ารัสเซียปล่อยภาพนี้รั่วไหลโดยที่จีนไม่รู้ และหากจีนรู้สถานการณ์ล่วงหน้า "การเลือกคำพูดของจีนคงจะระมัดระวังมากขึ้นเพื่อป้องกันไม่ให้จีนถูกมองว่าเป็นผู้สมรู้ร่วมคิดกับรัสเซีย"
ครอบครัว

บิดา: ลี่ เจิ้งซิว (栗政修) มีพี่น้อง 3 คน ได้แก่ ลี่ เจิ้งทง (栗政通) ลี่ เจิ้งชิง (栗政清) และ ลี่ เจิ้งหมิน (栗政民)
ลุงทวด: ลี่ ไจ้เวิน (栗再温; พ.ศ. 2451–2510) เคยดำรงตำแหน่งเลขาธิการสำนักเลขาธิการสหพันธ์สหภาพแรงงานแห่งประเทศจีน รองผู้ว่าการมณฑลชานตง และเลขาธิการสำนักเลขาธิการคณะกรรมาธิการพรรคประจำมณฑลชานตงของ
ภรรยา: หวัง จินเฟิ่ง (王金峰) เกิดเมื่อวันที่ 30 ตุลาคม พ.ศ. 2496
ครอบครัว > บุตร

ลี่ เฉียนซิน (栗潜心; เกิด มิถุนายน พ.ศ. 2525) หรือที่รู้จักในชื่อนาโอมิ ลี่ เป็นบุตรสาวคนโตของลี่ ได้รับรายงานจากสื่อจีนว่ามีบทบาทในฮ่องกง และเป็นหนึ่งในรองประธานของสมาคมหฺวาจิงแห่งฮ่องกง (香港华菁会) ซึ่งเป็นองค์กรเยาวชนที่ส่งเสริมความร่วมมือระหว่างฮ่องกงและแผ่นดินใหญ่ มีรายงานว่าลี่ เฉียนซิน ซื้อทาวน์เฮาส์ในสแตนลีย์บีชของฮ่องกงในราคา 15 ล้านดอลลาร์ในปี พ.ศ. 2556
ลี่ ตัวสี (栗多习; เกิด 25 พฤษภาคม พ.ศ. 2530) บุตรสาวคนเล็กของลี่ ทำงานที่ด็อยท์เชอบังค์
รางวัลและเกียรติยศ

เครื่องอิสริยาภรณ์มิตรภาพ (รัสเซีย, พ.ศ. 2565)
นักประเมินไร้โชค ที่จริงเทพหลุดโลก

Japanese light novel series
| --- | --- |
นักประเมินไร้โชค ที่จริงเทพหลุดโลก
不遇職【鑑定士】が実は最強だった～奈落で鍛えた最強の【神眼】で無双する～ (Fugūshoku "Kanteishi" ga Jitsu wa Saikyō Datta: Naraku de Kitaeta Saikyō no "Shingan" de Musō Suru)
แนว: การผจญภัย, แฟนตาซี, ฮาเร็ม
นวนิยายชุด
เขียนโดย: อิบารากิโนะ
สำนักพิมพ์: โชเซ็ตสึกะ นิ นาโร
ตีพิมพ์ตั้งแต่: 14 ธันวาคม พ.ศ. 2562 – 4 มกราคม พ.ศ. 2565
ไลต์โนเวล
เขียนโดย: อิบารากิโนะ
วาดภาพโดย: ยู ฮิตากิ
สำนักพิมพ์: โคดันชะ
ในเครือ: Kodansha Ranobe Books
กลุ่มเป้าหมาย: ชาย
ตีพิมพ์ตั้งแต่: 2 ตุลาคม พ.ศ. 2563 – ปัจจุบัน
จำนวนเล่ม: 3
มังงะ
เขียนโดย: อิบารากิโนะ
วาดภาพโดย: โมโรโฮชิ ฟูจิ
สำนักพิมพ์: โคดันชะ
สำนักพิมพ์ภาคภาษาอังกฤษ: อเมริกาเหนือ Kodansha USA (ดิจิทัล)
นิตยสาร: Magazine Pocket
กลุ่มเป้าหมาย: โชเน็ง
ตีพิมพ์ตั้งแต่: 29 กรกฎาคม พ.ศ. 2563 – ปัจจุบัน
จำนวนเล่ม: 12
อนิเมะโทรทัศน์
กำกับโดย: เคนตะ โอนิชิ
เขียนบทโดย: โทโกะ มาชิดะ
ดนตรีโดย: ซาโตชิ โฮโนะ  คาโอริ นากาโนะ
สตูดิโอ: โอกูรูโตะ โนโบรุ
ฉาย:  9 มกราคม พ.ศ. 2568  – ปัจจุบัน
ตอน: 10
นักประเมินไร้โชค ที่จริงเทพหลุดโลก (不遇職【鑑定士】が実は最強だった～奈落で鍛えた最強の【神眼】で無双する～, Fugūshoku "Kanteishi" ga Jitsu wa Saikyō Datta: Naraku de Kitaeta Saikyō no "Shingan" de Musō Suru)เป็นนิยายไลต์โนเวลญี่ปุ่นที่เขียนโดย อิบารากิโนะ และวาดภาพประกอบโดย ยู ฮิตากิ โดยได้มีการเผยแพร่ออนไลน์ตั้งแต่เดือนธันวาคม พ.ศ. 2562 ถึงเดือนมกราคม พ.ศ. 2565 บนเว็บไซต์เผยแพร่นิยายที่สร้างโดยผู้ใช้ โชเซ็ตสึกะ นิ นาโร ต่อมาได้รับการจัดพิมพ์โดย สำนักพิมพ์โคดันชะ ซึ่งได้ตีพิมพ์สามเล่มตั้งแต่เดือนตุลาคม พ.ศ. 2563 ภายใต้สำนักพิมพ์ Kodansha Ranobe Books นอกจากนี้ยังมีการดัดแปลงเป็นมังงะ โดยมีศิลปินมังงะ โมโรโฮชิ ฟูจิ ได้รับการต่อพิมพ์ต่อเนื่องออนไลน์ผ่านเว็บไซต์ Magazine Pocket ของ สำนักพิมพ์โคดันชะ ตั้งแต่เดือนกรกฎาคม พ.ศ. 2563 และได้รวบรวมเป็นสิบสองเล่มทังโกบง มังงะนี้ได้รับลิขสิทธิ์เผยแพร่แบบดิจิทัลในอเมริกาเหนือโดย Kodansha USA ได้รับการดัดแปลงเป็นซีรีส์อนิเมะโทรทัศน์โดยสตูดิโอ โอกูรูโตะ โนโบรุ เริ่มออกอากาศในเดือนมกราคม พ.ศ. 2568
สื่อ > ไลต์โนเวล

เขียนโดย อิบารากิโนะ ได้รับการเผยแพร่ในเว็บไซต์นิยายที่สร้างโดยผู้ใช้ โชเซ็ตสึกะ นิ นาโร ตั้งแต่วันที่ 14 ธันวาคม พ.ศ. 2562 ถึงวันที่ 4 มกราคม พ.ศ. 2565 ต่อมาได้รับการจัดพิมพ์เป็นไลต์โนเวลพร้อมภาพประกอบโดย ยู ฮิตากิ ภายใต้สำนักพิมพ์ Kodansha Ranobe Books ตั้งแต่วันที่ 2 ตุลาคม พ.ศ. 2563 โดยมีสามเล่มวางจำหน่ายจนถึงกรกฎาคม พ.ศ. 2567
| # | วันที่ออกจำหน่าย | ISBN |
| --- | --- | --- |
| 1 |  2 ตุลาคม พ.ศ. 2563 | 978-4-06-520918-9 |
| 2 |  2 พฤษภาคม พ.ศ. 2565 | 978-4-06-524580-4 |
| 3 |  2 กรกฎาคม พ.ศ. 2567 | 978-4-06-536481-9 |
สื่อ > มังงะ

การดัดแปลงเป็นมังงะ วาดภาพโดย โมโรโฮชิ ฟูจิ เริ่มเผยแพร่ในเว็บไซต์และแอปพลิเคชัน Magazine Pocket ของ สำนักพิมพ์โคดันชะ ตั้งแต่วันที่ 29 กรกฎาคม พ.ศ. 2563 โดยเล่มทังโกบง เล่มแรกวางจำหน่ายเมื่อวันที่ 9 พฤศจิกายน พ.ศ. 2563 บทของมังงะนี้ได้ถูกรวบรวมเป็นสิบสองเล่มทังโกบง จนถึงกรกฎาคม พ.ศ. 2567
เมื่อวันที่ 30 กันยายน พ.ศ. 2564 Kodansha USA ได้ประกาศว่าพวกเขาได้ลิขสิทธิ์ซีรีส์นี้สำหรับการเผยแพร่ดิจิทัลภาษาอังกฤษ สำนักพิมพ์โคดันชะ ยังได้เผยแพร่ซีรีส์นี้ในภาษาอังกฤษบนบริการ K Manga อีกด้วย
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายNorth American | ISBN North American |
| --- | --- | --- | --- | --- |
| 1 |  9 พฤศจิกายน พ.ศ. 2563 | 978-4-06-521572-2 | 26 ตุลาคม พ.ศ. 2564 | 978-1-63-699478-9 |
| 2 |  9 มีนาคม พ.ศ. 2564 | 978-4-06-522646-9 | 28 ธันวาคม พ.ศ. 2564 | 978-1-63-699520-5 |
| 3 |  9 กรกฎาคม พ.ศ. 2564 | 978-4-06-524038-0 | 25 มกราคม พ.ศ. 2565 | 978-1-63-699527-4 |
| 4 |  9 พฤศจิกายน พ.ศ. 2564 | 978-4-06-525992-4 | 26 เมษายน พ.ศ. 2565 | 978-1-68-491145-5 |
| 5 |  9 มีนาคม พ.ศ. 2565 | 978-4-06-527277-0 | 30 สิงหาคม พ.ศ. 2565 | 978-1-68-491416-6 |
| 6 |  8 กรกฎาคม พ.ศ. 2565 | 978-4-06-528385-1 | 27 ธันวาคม พ.ศ. 2565 | 978-1-68-491605-4 |
| 7 |  9 พฤศจิกายน พ.ศ. 2565 | 978-4-06-529640-0 | 25 เมษายน พ.ศ. 2566 | 978-1-68-491900-0 |
| 8 |  9 มีนาคม พ.ศ. 2566 | 978-4-06-530924-7 | 22 สิงหาคม พ.ศ. 2566 | 979-8-88-933104-9 |
| 9 |  7 กรกฎาคม พ.ศ. 2566 | 978-4-06-532177-5 | 26 ธันวาคม พ.ศ. 2566 | 979-8-88-933299-2 |
| 10 |  9 พฤศจิกายน พ.ศ. 2566 | 978-4-06-533513-0 | 30 เมษายน พ.ศ. 2567 | 979-8-88-933449-1 |
| 11 |  8 มีนาคม พ.ศ. 2567 | 978-4-06-534874-1 | — | — |
| 12 |  9 กรกฎาคม พ.ศ. 2567 | 978-4-06-536119-1 | — | — |
สื่อ > อนิเมะ

การดัดแปลงเป็นซีรีส์โทรทัศน์อนิเมะถูกประกาศเมื่อวันที่ 26 มิถุนายน พ.ศ. 2567 และมีกำหนดฉายในปี พ.ศ. 2568
แหล่งข้อมูลอื่น

Web novel at Shōsetsuka ni Narō (ในภาษาญี่ปุ่น)
Manga official website (ในภาษาญี่ปุ่น)
Anime official website (ในภาษาญี่ปุ่น)
นักประเมินไร้โชค ที่จริงเทพหลุดโลก (นิยาย) ที่เครือข่ายข่าวอนิเมะ
วีระพล จิตสัมฤทธิ์

| วีระพล จิตสัมฤทธิ์ม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดศรีสะเกษ
อยู่ในวาระ
เริ่มดำรงตำแหน่ง  6 กุมภาพันธ์ พ.ศ. 2548   (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช )
 
ข้อมูลส่วนบุคคล
เกิด: 23 กันยายน พ.ศ. 2507 (60 ปี) จังหวัดศรีสะเกษ ประเทศไทย
พรรคการเมือง: ชาติไทย (2547–2549)   พลังประชาชน (2550–2551)   เพื่อไทย (2551–ปัจจุบัน)
คู่สมรส: หทัยทิพย์ จิตสัมฤทธิ์

วีระพล จิตสัมฤทธิ์ (เกิด 23 กันยายน พ.ศ. 2507) เป็นสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย และอดีตรองนายกองค์การบริหารส่วนจังหวัดศรีสะเกษ
ประวัติ

วีระพล เกิดเมื่อวันที่ 23 กันยายน พ.ศ. 2507 ที่ตำบลซำ อำเภอเมืองศรีสะเกษ จังหวัดศรีสะเกษ สำเร็จการศึกษาระดับ บริหารธุรกิจบัณฑิต จากมหาวิทยาลัยรามคำแหง
งานการเมือง

วีระพล เข้าสู่การเมืองโดยการเป็นสมาชิกสภาองค์การบริหารส่วนจังหวัดศรีสะเกษ 3 สมัย ต่อมาเป็นประธานสภาองค์การบริหารส่วนจังหวัดศรีสะเกษ และเป็นรองนายกองค์การบริหารส่วนจังหวัดศรีสะเกษ ตามลำดับ ต่อมาในปี พ.ศ. 2548 ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดศรีสะเกษ สังกัดพรรคชาติไทย ได้รับเลือกตั้งเป็นสมัยแรก ต่อมาในปี พ.ศ. 2550 ได้ลงสมัครในสังกัดพรรคพลังประชาชน ได้รับเลือกตั้งเป็นสมัยที่ 2 ต่อมาพรรคพลังประชาชน ถูกยุบพรรคเขาจึงย้ายไปสังกัดพรรคเพื่อไทย ในปี พ.ศ. 2554 ลงสมัครในสังกัดพรรคเพื่อไทย ได้รับเลือกเป็นสมัยที่ 3 ในปี พ.ศ. 2562 ลงสมัครในสังกัดพรรคเพื่อไทย เช่นเดิม ได้รับเลือกเป็นสมัยที่ 4 และในปี พ.ศ. 2566 ลงสสัครในสังกัดพรรคเพื่อไทย เช่นเดิม และได้รับเลือกเป็นสมัยที่ 5
งานการเมือง > สมาชิกสภาผู้แทนราษฎร

วีระพล จิตสัมฤทธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดศรีสะเกษ สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดศรีสะเกษ สังกัดพรรคพลังประชาชน → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดศรีสะเกษ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดศรีสะเกษ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดศรีสะเกษ สังกัดพรรคเพื่อไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

https://www.parliament.go.th/ewtadmin/ewt/parliament_parcy/ewt_news.php?nid=730&filename=index
สำนักงานตำรวจแห่งชาติ

สำนักงานตำรวจแห่งชาติ เป็นชื่อเรียกของหน่วยงานสูงสุดในการควบคุมดูแลเจ้าหน้าที่ตำรวจในบางรัฐ ซึ่งอาจหมายถึง
ญี่ปุ่น – สำนักงานตำรวจแห่งชาติ
ไทย - สำนักงานตำรวจแห่งชาติ
สหรัฐอเมริกา – สำนักงานสอบสวนกลาง
โคลอมเบีย – ตำรวจแห่งชาติโคลอมเบีย
เวียดนาม – กองกำลังความมั่นคงสาธารณะประชาชนเวียดนาม
สาธารณรัฐเกาหลี – สำนักงานตำรวจแห่งชาติ
สาธารณรัฐจีน – สำนักงานตำรวจแห่งชาติ
วันชาติ (ประเทศไทย)

|  วันชาติ |
| --- | --- |
ธงชาติไทย
จัดขึ้นโดย: ประเทศไทย
ประเภท: วันชาติ, วันหยุดสาธารณะ
ความสำคัญ: วันพระบรมราชสมภพของพระมหากษัตริย์
เริ่ม: 6 กุมภาพันธ์ พ.ศ. 2560 (8 ปีก่อน) (2560-02-06)
วันที่: 5 ธันวาคม ของทุกปี
วันชาติ เป็นวันสำคัญและวันหยุดราชการในประเทศไทย เคยกำหนดใช้หลายวัน ดังนี้
ตั้งแต่ปี พ.ศ. 2463 เป็นอย่างน้อย ใช้วันที่ 6 เมษายน ซึ่งตรงกับวันจักรี
ตั้งแต่ปี พ.ศ. 2481 ใช้วันที่ 24 มิถุนายน ซึ่งตรงกับวันปฏิวัติสยาม พ.ศ. 2475
ตั้งแต่ปี พ.ศ. 2503 ยกเลิกวันชาติ และแทนที่ด้วย วันเฉลิมฉลองของชาติ โดยใช้วันพระบรมราชสมภพของพระมหากษัตริย์ โดยในที่นี้หมายถึงพระบาทสมเด็จพระมหาภูมิพลอดุลยเดชมหาราช บรมนาถบพิตร (รัชกาลที่ 9) คือวันที่ 5 ธันวาคม
ตั้งแต่ปี พ.ศ. 2560 มีการรื้อฟื้นวันชาติขึ้นอีกครั้ง โดยยังคงกำหนดให้ตรงกับวันพระบรมราชสมภพของรัชกาลที่ 9 คือวันที่ 5 ธันวาคม เช่นเดิม
ประวัติ > 6 เมษายน

ใน พ.ศ. 2463 พระวรวงศ์เธอ พระองค์เจ้าจรูญศักดิ์กฤดากร อัครราชทูตสยามในกรุงปารีส ประเทศฝรั่งเศส มีโทรเลขลงวันที่ 2 กรกฎาคม สอบถามกระทรวงการต่างประเทศสยามว่า รัฐบาลสเปนขอทราบถึงวันชาติสยาม เพื่อจะลงไว้ในหนังสือทางการทูต และพระองค์เจ้าจรูญฯ ไม่ทราบจะตอบอย่างไรดี เพราะสถานทูตในกรุงปารีสเคยฉลองอยู่ 3 วัน คือ วันเฉลิมพระชนมพรรษา วันขึ้นปีใหม่ และวันขึ้นครองราชย์ สมเด็จพระเจ้าบรมวงศ์เธอ กรมพระยาเทวะวงศ์วโรปการ เสนาบดีกระทรวงการต่างประเทศในขณะนั้น จึงทูลถามพระราชดำริของพระบาทสมเด็จพระมงกุฎเกล้าเจ้าอยู่หัว (รัชกาลที่ 6) และหม่อมเจ้าธานีนิวัต ผู้ปฏิบัติหน้าที่แทนราชเลขาธิการ มีหนังสือตอบกลับมาว่า รัชกาลที่ 6 ทรงเห็นว่า "ควรบอกไป วันที่ 6 เมษายน ซึ่งเป็นวันที่เราเรียกกันว่า 'วันจักรี' (Chakri Day)"
ประวัติ > 24 มิถุนายน

ต่อมาหลังเกิดการปฏิวัติสยามในวันที่ 24 มิถุนายน พ.ศ. 2475 พระยาพหลพลพยุหเสนา (พจน์ พหลโยธิน) นายกรัฐมนตรีในขณะนั้น ได้ออกประกาศสำนักนายกรัฐมนตรี ลงวันที่ 18 กรกฎาคม พ.ศ. 2481 ให้ใช้วันที่ 24 มิถุนายน เป็นวันชาติ เพื่อรำลึกถึงการที่คณะราษฎรเปลี่ยนแปลงระบอบสมบูรณาญาสิทธิราชย์มาเป็นระบอบประชาธิปไตยในการปฏิวัติสยามนั้น
ในปีถัดมา จึงมีการจัดงานเฉลิมฉลองวันชาติ 24 มิถุนายน เป็นครั้งแรก ซึ่งดำเนินไปอย่างยิ่งใหญ่ภายใต้รัฐบาลอันมีจอมพล แปลก พิบูลสงคราม เป็นนายกรัฐมนตรี
ในวันชาติ พ.ศ. 2482 จอมพล แปลก ยังประกาศเปลี่ยนชื่อประเทศจาก "สยาม" เป็น "ไทย" และให้เผยแพร่ "เพลงวันชาติ" เป็นครั้งแรก อันเป็นเพลงที่มนตรี ตราโมท แต่ง และชนะการประกวดซึ่งรัฐบาลจัดขึ้น
จอมพล แปลก ยังออกประกาศสำนักนายกรัฐมนตรี ลงวันที่ 28 กุมภาพันธ์ พ.ศ. 2482 (ศักราชเก่า) ให้หยุดราชการ 3 วันเนื่องในวันชาติ ได้แก่ วันที่ 23, 24, และ 25 มิถุนายน ของทุกปี ก่อนที่ต่อมาจะออกประกาศสำนักนายกรัฐมนตรี ลงวันที่ 6 สิงหาคม พ.ศ. 2491 ให้เปลี่ยนเป็นหยุดวันเดียว คือ 24 มิถุนายน ของทุกปี
ประวัติ > 5 ธันวาคม

ในวันที่ 21 พฤษภาคม พ.ศ. 2503 จอมพล สฤษดิ์ ธนะรัชต์ นายกรัฐมนตรี ออกประกาศสำนักนายกรัฐมนตรีให้แทนที่วันชาติด้วย "วันเฉลิมฉลองของชาติ" ซึ่งตรงกับวันที่ 5 ธันวาคม วันพระบรมราชสมภพของรัชกาลที่ 9 ประกาศดังกล่าวระบุว่า การกำหนดวันที่ 24 มิถุนายน เป็นวันชาตินั้น "ได้ปรากฎในภายหลังว่า มีข้อที่ไม่เหมาะสมหลายประการ" คณะรัฐมนตรีจึงตั้งคณะกรรมการขึ้นพิจารณา โดยมีพระเจ้าวรวงศ์เธอ กรมหมื่นนราธิปพงศ์ประพันธ์ เป็นประธาน และได้ข้อสรุปว่า ให้กำหนดวันพระบรมราชสมภพของพระมหากษัตริย์เป็นวันเฉลิมฉลองของชาติแทน "เพื่อให้เป็นไปตามขนบประเพณีของประเทศที่มีพระมหากษัตริย์เป็นประมุข และเป็นการสมัครสมานสามัคคีรวมจิตใจของบุคคลในชาติโดยทั่วกัน" ทำให้วันที่ 5 ธันวาคม ซึ่งเป็นวันพระบรมราชสมภพของรัชกาลที่ 9 เป็นวันเฉลิมฉลองของชาติตั้งแต่นั้นเป็นต้นมา
ในโอกาสเดียวกัน จอมพล สฤษดิ์ ยังออกประกาศสำนักนายกรัฐมนตรี ลงวันที่ 8 มิถุนายน พ.ศ. 2503 ให้ยกเลิกการหยุดราชการในวันชาติเดิมด้วย
ต่อมาในวันที่ 7 กุมภาพันธ์ พ.ศ. 2560 พลเอก ประยุทธ์ จันทร์โอชา นายกรัฐมนตรี ออกประกาศสำนักนายกรัฐมนตรีว่า สมเด็จพระเจ้าอยู่หัวมหาวชิราลงกรณ (รัชกาลที่ 10) มีพระราชโองการให้กำหนดวันที่ 5 ธันวาคม ของทุกปี เป็นวันสำคัญของประเทศ 3 วัน คือ "วันคล้ายวันเฉลิมพระชนมพรรษา" ของรัชกาลที่ 9, วันชาติ และวันพ่อแห่งชาติ มีผลตั้งแต่วันที่ 6 กุมภาพันธ์ ปีดังกล่าว โดยระบุเหตุผลว่า จากการสวรรคตของรัชกาลที่ 9 ที่ทำให้ประชาชนเศร้าสลดอย่างยิ่ง และด้วยพระมหากรุณาธิคุณที่มีต่อประเทศและประชาชน "ปวงชนชาวไทยทั้งปวงจึงน้อมสำนึกในพระมหากรุณาธิคุณและตระหนักถึงความสำคัญของวันที่ 5 ธันวาคม ซึ่งเป็นวันคล้ายวันเฉลิมพระชนมพรรษา"
พลเอก ประยุทธ์ ยังออกประกาศสำนักนายกรัฐมนตรี ลงวันที่ 9 กุมภาพันธ์ พ.ศ. 2560 กำหนดให้วันชาติ 5 ธันวาคม ของทุกปี เป็นวันหยุดราชการตามเดิม มีผลตั้งแต่วันที่ 7 กุมภาพันธ์ ปีดังกล่าว เป็นต้นไป
วันที่ 21 พฤษภาคม พ.ศ. 2562 รัชกาลที่ 10 ทรงออกประกาศที่ปรับเนื้อความจากประกาศของสำนักนายกรัฐมนตรีเล็กน้อย โดยมีพระบรมราชโองการให้กำหนดว่า วันที่ 5 ธันวาคม เป็น "วันคล้ายวันพระบรมราชสมภพ" ของรัชกาลที่ 9 โดยยังคงเป็นวันชาติและวันพ่อแห่งชาติเช่นเดิม
กิจกรรม

ในวันชาติ 24 มิถุนายน นั้น กิจกรรมในกรุงเทพฯ มีขบวนแห่อย่างยิ่งใหญ่ทั้งกลางวันและกลางคืน มีการยิงปืนใหญ่ทั้งทางบกและทางเรือเพื่อเป็นสลุต มีเครื่องบินโปรยกระดาษสีธงชาติในเวลากลางวันและโปรยพลุในเวลากลางคืน มีการแสดงโขน มีพิธีกรรมทางศาสนา มีการออกตราไปรษณียากรเป็นที่ระลึก มีการเชิญชวนให้ยานพาหนะต่าง ๆ ร่วมกันเปล่งเสียงแตรหรือหวูดพร้อมกันในเวลาเที่ยงวัน เว้นแต่ในบริเวณโรงพยาบาล และยังมีกิจกรรมอื่น ๆ อีกมากมาย ส่วนในจังหวัดอื่นนั้น มีการประชุมนักเรียนเพื่ออธิบายความสำคัญของวันชาติ มีการประกวดประพันธ์กวีนิพนธ์และบทเพลงเกี่ยวกับชาติ มีการเฉลิมฉลองและมหรสพครึกครื้น นอกเหนือไปจากกิจกรรมอื่น ๆ
ส่วนในวันชาติ 5 ธันวาคม มีกิจกรรม คือ พิธีวางพานพุ่มดอกไม้และถวายบังคมแด่รัชกาลที่ 9 โดยในช่วงโควิด-19 ระบาด ได้ปรับมาจัดพิธีในรูปแบบออนไลน์ และตั้งแต่ พ.ศ. 2566 พิธีนี้ในส่วนกลางจัดขึ้น ณ พระบรมราชานุสาวรีย์ ภายในอุทยานเฉลิมพระเกียรติฯ
แม้จะมีผู้เห็นว่า วันที่ 24 มิถุนายน กลายเป็น "ความทรงจำอันเลือนราง" ในประวัติศาสตร์ไทย ก็ยังมีผู้จัดกิจกรรมในวันที่ 24 มิถุนายน ของทุกปี เพื่อรักษาความทรงจำนี้ไว้ โดยเรียกว่า "วันชาติราษฎร" แทน
ในวัฒนธรรมประชานิยม

งานเฉลิมฉลองวันชาติ พ.ศ. 2482 ได้รับการถ่ายทอดไว้สหัสนิยายเรื่อง พล นิกร กิมหงวน ตอน ตื่นกรุง ของ ป. อินทรปาลิต ซึ่งเผยแพร่ในปีนั้นเอง
ถาวรวัตถุ

สะพานเฉลิมวันชาติ กรุงเทพฯ จอมพล แปลก พิบูลสงคราม นายกรัฐมนตรี จัดสร้างขึ้นใน พ.ศ. 2483 เพื่อเป็นที่ระลึกวันชาติ
อนุสาวรีย์ประชาธิปไตย กรุงเทพฯ จอมพล แปลก พิบูลสงคราม นายกรัฐมนตรี กระทำรัฐพิธีเปิดในวันชาติ พ.ศ. 2483
อนุสาวรีย์ชัยสมรภูมิ กรุงเทพฯ จอมพล แปลก พิบูลสงคราม นายกรัฐมนตรี กระทำรัฐพิธีเปิดในวันชาติ พ.ศ. 2485
จอมพล แปลก เปิดอนุสาวรีย์ประชาธิปไตยในวันชาติ พ.ศ. 2483
จอมพล แปลก เปิดอนุสาวรีย์ชัยสมรภูมิในวันชาติ พ.ศ. 2485
ดัชเชสอะมาลีในบาวาเรีย

| ดัชเชสอะมาลีในบาวาเรีย |
| --- | --- |
ดัชเชสในบาวาเรีย ดัชเชสแห่งอูราค

ประสูติ: ดัชเชสอะมาลี โซฟีอา 24 ธันวาคม พ.ศ. 2408 มิวนิก , ราชอาณาจักรบาวาเรีย
สิ้นพระชนม์: 26 พฤษภาคม พ.ศ. 2455 (46 ปี) ชตุทการ์ท , ราชอาณาจักรเวือร์ทเทิมแบร์ค
พระสวามี: วิลเฮ็ล์ม คาร์ล ดยุกแห่งอูราค
พระบุตร: เจ้าหญิงมารี กาบรีแยลแห่งอูราค เจ้าหญิงเอลีซาเบ็ทแห่งอูราค เจ้าหญิงคาโรลาแห่งอูราค วิลเฮ็ล์ม ฟอน อูราค คาร์ล เกโร ดยุกแห่งอูราค เจ้าหญิงมาร์กาเรเตแห่งอูราค อัลเบร็คท์ ฟอน อูราค เจ้าชายเอเบอร์ฮาร์ทแห่งอูราค เจ้าหญิงเมคทิลเดแห่งอูราค
ราชวงศ์: ราชวงศ์วิทเทิลส์บัค
พระบิดา: คาร์ล ธีโอดอร์ ดยุกในบาวาเรีย
พระมารดา: เจ้าหญิงโซฟีแห่งซัคเซิน
ดัชเชสอะมาลีในบาวาเรีย (อังกฤษ: Duchess Amalie in Bavaria) ประสูติเมื่อวันที่ 24 ธันวาคม พ.ศ. 2408 เป็นพระธิดาพระองค์ใหญ่ใน คาร์ล ธีโอดอร์ ดยุกในบาวาเรีย และเป็นพระองค์เดียวที่ประสูติแต่ เจ้าหญิงโซฟีแห่งซัคเซิน พระมารดาของพระองค์เป็นพระขนิษฐาใน พระเจ้าเกออร์คแห่งซัคเซิน ส่วนพระบิดา เป็นพระอนุชาใน จักรพรรดินีเอลีซาเบ็ทแห่งออสเตรีย พระองค์มีความสนิทสนมกับ อาร์ชดัชเชสมารี วาเลรีแห่งออสเตรีย พระราชธิดาในจักพรรดินีเอลีซาเบ็ธ อีกด้วย
พระองค์ทรงเสกสมรสกับ วิลเฮ็ล์ม คาร์ล ดยุกแห่งอูราค (ต่อมาคือ พระเจ้ามายโดกัสที่ 2 แห่งลิทีวเนีย) เมื่อวันที่ 4 กรกฎาคม พ.ศ. 2435 มีพระโอรส - ธิดา คือ
เจ้าหญิงมารี กาบรีแยลแห่งอูราค
เจ้าหญิงเอลีซาเบ็ทแห่งอูราค
เจ้าหญิงคาโรลาแห่งอูราค
วิลเฮ็ล์ม ฟอน อูราค
คาร์ล เกโร ดยุกแห่งอูราค
เจ้าหญิงมาร์กาเรเตแห่งอูราค
อัลเบร็คท์ ฟอน อูราค
เจ้าชายเอเบอร์ฮาร์ทแห่งอูราค
เจ้าหญิงเมคทิลเดแห่งอูราค
พระสวามีของพระองค์ ทรงปกครองลิทัวเนีย ในระยะเวลาสั้นๆ คือระหว่างวันที่ 11 กรกฎาคม – 2 พฤศจิกายน พ.ศ. 2461 ในพระบรมนามาภิไธย พระเจ้ามายโดกัสที่ 2 แห่งลิทัวเนีย กระนั้น พระองค์สิ้นพระชนม์ไปก่อนจากการคลอดบุตร จึงมิได้ดำรงพระอิสริยยศ สมเด็จพระราชินีแห่งลิทัวเนีย
บรรณานุกรม

von Witzleben, Hermann; von Vignau, Ilka (1976). Die Herzöge in Bayern. Von der Pfalz zum Tegernsee [The dukes in Bavaria. From the Palatinate to Tegernsee] (ภาษาเยอรมัน). Munich. ISBN 3-7913-0394-5.